Diari Oficial de la Generalitat Valenciana


Sumari del DOGV 6696, del 20-01-2012 (2012/492)

RESOLUCIÓ de 17 de gener de 2012, de la Sotssecretaria de la Conselleria d'Agricultura, Pesca, Alimentació i Aigua, per la qual es convoca la constitució de les borses d'ocupació per a substitucions temporals en els llocs de treball dels grups relacionats en els apartats següents, a la província de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6696

Data del DOGV
:   20-01-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/492


Data del document
:   17-01-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Correcció d'errades

 Descriptors 

:   * concurs administratiu

RESOLUCIÓ de 17 de gener de 2012, de la Sotssecretaria de la Conselleria d'Agricultura, Pesca, Alimentació i Aigua, per la qual es convoca la constitució de les borses d'ocupació per a substitucions temporals en els llocs de treball dels grups relacionats en els apartats següents, a la província de València. [2012/492]
En l'article 2 de l'Orde de 19 de juny de 2006, de l'anterior conseller de Justícia, Interior i Administracions Públiques, es disposa la constitució de borses d'ocupació específiques per a substitucions temporals en llocs d'atenció directa en l'àmbit de la Conselleria d'Agricultura, Pesca i Alimentació, i es delega en la Sotssecretaria el nomenament i cessament del personal funcionari interí i la contractació i cessament del personal laboral temporal en estos supòsits.
La constitució de les borses ha de respectar els criteris establits en l'Orde de 17 de gener de 2006. de la Conselleria de Justícia, Interior i Administracions Públiques, sobre regulació de borses d'ocupació temporal.
En virtut d'això, i fent ús de les facultats que té delegades esta Sotssecretaria, resolc:
Primer
Convocar la constitució de les borses d'ocupació temporals específiques per al nomenament del personal funcionari interí en els llocs detallats a continuació que tinguen com a objecte la substitució del personal per incapacitat temporal, llicència per maternitat, llicència per matrimoni, llicència sense retribució, plans de vacacions, permisos sindicals, atenció d'acumulació de tasques o realització d'una obra o prestació d'un servici determinat, en llocs d'atenció directa de l'àmbit de la Direcció Territorial de València d'Agricultura, Pesca, Alimentació i Aigua, de conformitat amb el que s'establix en l'Orde de 17 de gener de 2006, de la Conselleria de Justícia, Interior i Administracions Públiques.
Característiques dels llocs:
Conselleria d'Agricultura, Pesca, Alimentació i Aigua
Direcció Territorial de València
Borsa:
Categoria Grup Requisits
Veterinari A Llicenciat en Veterinària
Segon
La Comissió Delegada Específica efectuarà el barem dels mèrits presentats amb motiu d'esta convocatòria, per a la qual pot nomenar personal col·laborador.
Tercer
L'orde de prelació en la borsa es determinarà segons la puntuació obtinguda d'acord amb el barem de mèrits que es detalla en l'apartat següent. En el cas d'igualtat de puntuació, primarà l'obtinguda pel personal discapacitat. Si l'empat es produïx entre dos persones discapacitades, es triarà al que tinga una percentatge de minusvalidesa més alt. Si encara persistix l'empat, caldrà ajustar-se a la puntuació obtinguda en cada apartat del barem començant pel primer. Finalment, es dirimirà a favor del sol·licitant de més edat.
Quart
Els aspirants s'ordenaran d'acord amb els mèrits següents:
1. Experiència professional:
a) Temps de servicis prestats en llocs de treball del grup A, veterinaris, naturalesa funcionarial, sector d'administració especial, de l'Administració del Govern Valencià o dels seus organismes autònoms, les competències dels quals en matèria de personal siguen exercides per la Conselleria d'Hisenda i Administració Pública d'acord amb les disposicions de l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana: 0,35 punts per cada mes complet de servici en actiu.
b) Temps de servicis prestats en llocs de treball de l'Administració del Govern Valencià o dels seus organismes autònoms, les competències dels quals en matèria de personal siguen exercides per la Conselleria d'Hisenda i Administració Pública d'acord amb les disposicions de l'article 9 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, no previstos en l'apartat anterior: 0,13 punts per cada mes complet de servici actiu.
c) Temps de servicis prestats en altres administracions públiques en llocs que pertanguen al mateix grup de titulació, naturalesa jurídica, sector i especialitat o categoria laboral que la dels llocs que cal proveir: 0,05 per cada mes complet en servici actiu.
El màxim de punts que es pot obtindre en este apartat és de 28 punts.
2. Proves selectives:
Per cada exercici superat en proves selectives per a l'ingrés en l'Administració del Govern Valencià, grup A, veterinaris, convocatòria 22/1999 (Orde de 26 de juliol de 2001): fins a un total de 13 punts per haver superat la totalitat dels exercicis eliminatoris del procés selectiu o, si és el cas, una puntuació proporcional al nombre d'exercicis aprovats.
3. Valencià:
El coneixement de valencià es puntuarà d'acord amb la distribució següent:
- Certificat de coneixement oral: 0,75 punts.
- Certificat de grau elemental: 1 punt.
- Certificat de grau mitjà: 2 punts.
- Certificat de grau superior: 4 punts
Només es computarà el certificat de major nivell.
4. Idiomes comunitaris:
Pel coneixement d'idiomes comunitaris, fins a 2 punts, a raó de 0,40 punts per curs o el seu equivalent si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponent a títol oficial expedit per la universitat de llicenciatura en les diverses filologies o de mestre, especialitat Llengües Estrangeres, sempre que estos títols no hagen sigut objecte de valoració en un altre apartat del barem.
5. Altres titulacions:
Per la possessió de títols acadèmics iguals o superiors al que s'exigix per a l'exercici dels llocs que cal cobrir: 1,5 punts per títol, fins a un màxim de 3 punts.
6. Personal discapacitat:
- Quan el grau de minusvalidesa siga igual o superior al 33 per cent: 5 punts.
- Quan el grau de minusvalidesa siga igual o superior al 65 per cent: 10 punts.
Quint
Cal acreditar els mèrits que s'acaben de detallar:
1. Experiència professional: certificats oficials expedits per l'òrgan competent de l'Administració corresponent.
Només a l'efecte d'este barem, es considerarà que els llocs de treball la naturalesa jurídica dels quals s'haja modificat sempre han tingut la mateixa que posseïen en el moment de la sol·licitud d'integració en la borsa.
2. Valencià: certificats oficials expedits o homologats per la Junta Qualificadora de Coneixements del Valencià.
3. Idiomes comunitaris: certificats o titulacions oficials expedits o homologats per òrgan competent (no és prou acreditació la presentació de paperetes).
4. Altres titulacions: titulacions acadèmiques oficials expedides per òrgan competent.
5. Personal discapacitat:
- Certificat justificatiu del grau de minusvalidesa igual o superior al 33% expedit per l'òrgan competent.
- Certificat de capacitats a l'efecte de demanda d'ocupació o, si és el cas, acreditació d'haver-lo sol·licitat.
Si la documentació presentada és còpia de l'original ha d'anar degudament confrontada.
Sext
1. Els aspirants presentaran la sol·licitud d'inscripció, el full de l'autobarem, la documentació acreditativa dels mèrits al·legats i l'acreditació de la titulació requerida.
2. La documentació requerida s'ha de presentar, en el termini de vint dies hàbils comptadors des de l'endemà de la publicació d'esta resolució en el Diari Oficial de la Comunitat Valenciana, a la Direcció Territorial de València de la Conselleria d'Agricultura, Pesca, Alimentació i Aigua, situada al carrer del Professor Manuel Sala, núm. 2, o en qualsevol de les oficines públiques previstes en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
3. Una vegada baremats, la composició provisional de la borsa es farà pública en la pàgina web de la Conselleria d'Agricultura, Pesca, Alimentació i Aigua i en els taulers d'anuncis de la seu central i Direcció Territorial de València de la Conselleria d'Agricultura, Pesca, Alimentació i Aigua.
4. En el cas que el nombre de sol·licituds que es presente siga molt nombrós en relació amb els llocs que es preveja cobrir, la Comissió Delegada Específica que es constituïsca pot establir el nombre total de persones que han d'integrar la borsa i, per tant, pot adoptar el criteri de no baremar els aspirants que no superen una puntuació mínima determinada segons l'autobarem presentat.
Els aspirants disposaran d'un termini de deu dies per a formular les reclamacions que troben oportunes en relació amb la puntuació atorgada. La Comissió Delegada Específica que es constituïsca estudiarà les al·legacions presentades i, en el termini màxim d'un mes, formularà la proposta de la llista definitiva a la Sotssecretaria, que dictarà una resolució i n'ordenarà la publicació als llocs indicats adés.
5. La sol·licitud d'inscripció i el full d'autobarem a què es fa referència en els punts precedents s'adjunten com a annexos I i II d'esta resolució.
Els mèrits que no s'acrediten de la manera establida en l'apartat quint no es valoraran; cal haver obtingut els mèrits acreditats fins a la data de finalització del termini de presentació de sol·licituds d'inscripció en la borsa.
6. El personal funcionari interí que cesse per alguna de les causes establides en l'Orde de 17 de gener de 2006 ha de presentar, en el termini de deu dies comptadors des de l'endemà de la data de notificació o del cessament, si este és posterior, davant de la Comissió Delegada Específica, la sol·licitud d'inscripció i el full d'autobarem amb la documentació acreditativa dels mèrits al·legats, als mateixos llocs referits en el punt 2 d'este apartat.
Cal haver obtingut els mèrits al·legats abans de la finalització del termini de presentació de sol·licituds que s'obri amb la publicació d'esta resolució.
S'entendrà que ha perdut el seu dret el personal cessat que no presente la sol·licitud d'incorporació en el termini previst.
Contra esta resolució, que posa fi a la via administrativa, es pot interposar un recurs de reposició, amb caràcter potestatiu, davant del conseller d'Hisenda i Administració Pública, en el termini d'un mes a partir de l'endemà de la publicació, de conformitat amb els articles 109, 110, 116, i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Si no recorre en reposició, i d'acord amb les disposicions dels articles 8, 14 i 46 de la Llei 29/1998, Reguladora de la Jurisdicció Contenciosa Administrativa, els interessats poden interposar un recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la publicació d'esta resolució.
València, 17 de gener de 2012.- La sotssecretària, p. d. (O 19.06.2006, DOCV núm. 5292, de 30.06.2006): Amparo Montoro Blasco.